Kalcificirajući tendinitis

Kalcificirajući tendinitis je poremećaj koji se očituje nakupljanjem kalcijevog hidroksiapatita u bilo kojoj tetivi mišića u tijelu. Najčešće se nakuplja u tetivama mišića rotatorne manšete, što uzrokuje bol i upalu.

Uzrok bolesti nije poznat. Za vrijeme odlaganja hidroksiapatita (formativna faza bolesti) bolesnik osjeća neznatne tegobe, uglavnom neugodnosti. Nakon formativne faze, slijedi razdoblje neaktivnosti. U fazi reapsorpcije kristala hidroksiapatita iz tetive, bolesnik osjeća bol koja smanjuje pokretljivost zgloba i koja se pojačava ako bolesnik leži na bolesnom ramenu.

U liječenju bolesti koriste se različiti postupci:
 smanjenje unosa kalcija prehranom - pokazalo se vrlo učinkovito kod nekih bolesnika
 povećanje unosa magnezija - male količine Mg mogu uzrokovati povećanje odlaganja Ca
 analgetici i nesteriodni protuupalni lijekovi - korisni su do određene granice
 fizikalna terapija - terapija ledom (krioterapija) i toplinom kako bi olakšali tegobe
 ultrazvuk - engl. Extracorporeal shock wave therapy (ECSW) na nepoznat način uklanja tegobe kod dijela bolesnika
 hirurgija - hirurško uklanjanje depozita
 pod lokalnom anestezijom naslage kalcija mogu se usitiniti iglom i onda aspirirati

Kategorija:Bolesti kostiju, zglobova i mekih tkiva
Kategorija:Upale